proxectonos/corpus_dominio_legal_administrativo_tmp huggingface dataset:
07/12/2011 | Administración LocalMunicipal
Cabana de Bergantiños
Anuncio do acordo para a creación e delegación da xestión e administración da sede electrónica do Concello de Cabana de Bergantiños

O Pleno da Corporación, en sesión ordinaria celebrada o día 24 de novembro de 2.011, adoptou o seguinte acordo: O Pleno do Concello de Cabana de Bergantiños, visto o convenio marco de colaboración para o uso compartido da sede electrónica da Deputación Provincial da Coruña polos concellos da provincia e o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, aproba o seguinte acordo: PRIMEIRO.–A creación da sede electrónica do Concello de Cabana de Bergantiños, de titularidade municipal, cuxo enderezo electrónico de referencia será: sede. concello-cabana. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. SEGUNDO.–A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial de A Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante. TERCEIRO.–Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante. CUARTO.–Publicar o presente acordo no Boletín Oficial da Provincia. En Cabana de Bergantiños, a 29 de novembro de 2011. O alcalde Asdo. José Muíño Domínguez
13/12/2011 | Administración LocalMunicipal
A Capela
Exposición pública padrón fiscal RSU-4º trimestre 2011

O padrón fiscal da taxa de prestación do servizo de recollida e tratamento de RSU correspondente ao 4º trimestre do exercicio 2011, foi aprobado por resolución da alcaldía do día 24 de novembro de 2011. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei Reguladora das Facendas Locais, no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. Senon recaera resolución no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos jurídicos establecidos nos artigos 43 e 44 da Lei 30/1992, do 26 de novembro, do réxime jurídico das administracións públicas e do procedemento administrativo común. Non obstante, se se considera convinte, poderase empregar e ejercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 31 de xaneiro de 2012. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora Novacaixagalicia, presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período ejecutivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 24 de novembro de 2011 O alcalde, Manuel Meizoso López
13/12/2011 | Administración LocalMunicipal
Coristanco
Baixa de oficio no padrón de habitantes

Intentada a notificación persoal aos interesados que se indican máis adiante, e non sendo posible a súa realización, faise pública por medio deste anuncio a resolución da alcaldía de data 24 de novembro de 2011: “Iniciadas as actuacións necesarias para a depuración dos erros 144 enviados polo Instituto Nacional de Estatística no ficheiro H15029IA.144, referente a habitantes españois maiores de 16 anos que non figuran na base de DNIs, de acordo coas instrucións recibidas do INE en relación coa subsanación dos erros 144 e vistos os informes emitidos pola Policía local, nos que se pon de manifesto que as persoas que se relacionan a continuación non residen neste concello, onde figuran empadroadas: Resultando que as mencionadas persoas figuran inscritas no Padrón Municipal de Habitantes deste Concello. Vista a Resolución conxunta da Presidencia do Instituto Nacional de Estatística e do Director Xeral de Cooperación Territorial, pola que se ditan instrucións técnicas aos concellos sobre a xestión e revisión do padrón municipal, e no apartado 1. c.2) establécese que o concello dará de baixa de oficio por inscrición indebida a quen figure empadroado incumprindo os requisitos establecidos no artigo 54 do Regulamento de poboación e demarcación territorial das entidades locais, probado polo Real decreto 1690/1986, de 11 de xullo, na nova redacción dada polo Real decreto 2612/1996, de 20 de decembro, unha vez comprobada esta circunstancia no correspondente expediente. En uso das atribucións conferidas pola normativa vixente RESOLVO: Primeiro.- Incoar expediente de baixa de oficio no Padrón Municipal de Habitantes, por incumprimento da lexislación vixente ao figurar empadroados incumprindo os requisitos establecidos no arts.54 e 72 do citado Regulamento, por non residir neste concello, as persoas que se relacionan a continuación: -DªYAIZA URS PACI; sin DNI, con domicilio en Carrizal, nº 24- Coristanco. -D. SIXTO MIGUEL TORJE EL ABDLI, con DNI nº XXXXXXXXX, domicilio en Cereixa, nº 8- Erbecedo. Segundo.- Notificar a incoación do presente expediente aos interesados, concedéndolles un prazo de quince (15) días durante o cal poderán examinar o mesmo e formular as alegacións que estimen pertinentes. Terceiro.- De non ser posible a práctica da notificación aos interesados, publicarase a presente resolución no taboleiro de anuncios do concello e no Boletín Oficial da Provincia, para os efectos de dar coñecemento e notificar a mesma aos interesados. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa das inscricións padroais, por inclusión indebida.” Coristanco, 28 de novembro de 2011. O alcalde Antonio Pensado Plágaro
13/12/2011 | Administración LocalMunicipal
Ponteceso
Aperturas de Establecementos
Notificación

De conformidade co que dispón o artigo 59.5 da Lei 30/1992, do 16 de novembro, do réximo xurídico das administracións públicas e do procedemento administrativo común, e intentándose a notificación ó interesado por duas veces, sen que fose posible practicala por causas non imputables ó Concello de Ponteceso, ponse de manifesto, mediante este anuncio a proposta de inicio de orde de execución contra Luis Anton Hedo Kwon por mor da denuncia de Rosa Elena Khelfaoui Bodirlau, pola que se comproba que a finca situada en Corme Porto, que linda coa actual vivenda do denunciante, presenta unha plantación de eucaliptos de considerable tamaño que pode derivar nun perigo debido á proximidade coa vivenda deste e que non mantén as distancias mínimas de seguridade en caso de incendio, polo que, na aplicación da lexislación vixente, esta Alcaldía: 1 Ordea a Luis Anton Hedo Kwon, en calidade de propietario para que execute as obras necesarias para deixar nas debidas condicións de seguridade, salubridade e ornato público a finca da súa propiedade, situada no lugar de Corme Porto, finca que linda coa propiedade da persoa que denuncia, Aurelio Fernando Pombo Centeno.2 Concederlle ó interesado o trámite de audiencia, por un prazo de quince días, contados a partir do seguinte ó da publicación deste edicto no boletín oficial da provincia (BOP). 3 Advertirlle que de non facer alegacións ou non limpar a finca, poderá ser sancionado, de conformidade coas disposicións legais que resulten de aplicación. Ponteceso, 30 de novembro de 2011. O alcalde José Luis Fondo Aguiar
13/12/2011 | Administración LocalMunicipal
Ordes
Derrogacion de ordenanzas fiscais

Derrogación de ordenanzas fiscais. O Pleno corporativo, en sesión extraordinaria celebrada o 7 de outubro de 2011, aprobou provisoriamente a derrogación, con efectos de 1 de xaneiro de 2012, das ordenanzas fiscais seguintes: • Ordenanza fiscal n.º 15, reguladora da taxa pola prestación do servizo de piscina municipal ao aire libre de “O Muíño”. • Ordenanza fiscal n.º 16, reguladora da taxa por utilización de piscina climatizada. • Ordenanza fiscal n.º 28, reguladora da taxa pola prestación dos servizos de ensino na Escola Municipal de Música. • Ordenanza fiscal n.º 29, reguladora da taxa por actividades de ensino, culturais, de lecer e deportivas no Concello de Ordes. De conformidade co disposto no artigo 17, apartados 1 e 2, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o dito acordo expúxose no taboleiro de anuncios do Concello, procedéndose á súa publicación no BOP n.º 198, do 18 de outubro de 2011, así como no xornal “La Voz de Galicia”, de data 11 de outubro de 2011. Rematado o período de exposición pública de 30 días ao que refírese o apartado 1 do mencionado artigo 17 sen terse presentado reclamación ningunha, e de conformidade co preceptuado no apartado 3 do citado artigo, enténdese definitivamente adoptado o acordo sen necesidade de novo acordo plenario. De conformidade co establecido no artigo 19.1 do Real decreto lexislativo 2/2004 e artigos 10, 25 e 46 da Lei 29/1998, do 13 de xullo, reguladora da xurisdición contencioso-administrativa, contra o presente acordo e contra as modificacións introducidas nos textos das ordenanzas fiscais, os interesados unicamente poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Ordes, 29 de novembro de 2011. O alcalde Asdo.: Manuel Regos Boquete
13/12/2011 | Administración LocalMunicipal
Lousame
Publicación edicto de aprobación expte. modificación de crédito 15/2011

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de crédito 15/2011 mediante a modalidade de crédito extraordinario, por un importe de trinta e tres mil oitocentos nove con dezasete céntimos (33.809,17€), aprobado inicialmente polo Pleno en sesión celebrada o día 24 de outubro de 2011, publicado o anuncio de exposición pública no Boletín Oficial da Provincia núm.214 de data 10 de novembro de 2011, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do presuposto, por capítulos, en relación ás modificacións introducidas polo presente expediente é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Lousame, a 30 de novembro de 2011. O alcalde, José Santiago Freire Abeijón.
13/12/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/239

Visto o expediente para outorgamento de autorización administrativa e de aprobación do proxecto de execución da instalación eléctrica oue a seguir se cita: Solicitante: U. D. E. S. A. Enderezo: rúa José Angel Valente, n.° 17, local 62, 15706 Santiago de Compostela. Denominación: LMTS, CT, RBT AMENAL II Situación: concello do Pino Características técnicas: Liña subterránea de media tensión a 20 kV a CT Amenal, cunha lonxitude de 0,108 km, co orixe e final no paso aéreo subterráneo a realizar no apoio n.° 42 da LMT Fiueroa-Millares (Expte.7964) facendo entrada e saida CT Amenal proxectado, en condutor RHZ 1-OL (3x 1 x240 mm 2 Al). Liña subterránea de media tensión a 20 kV, cunha lonxitude de 0,054 Km, co orixe no CT Amenal II proxectado e final no paso éreo subterráneo a realizar no apoio n.° 42 da LMT Fiueroa-Millares (Expte.7964) conectando á derivada da Igrexa Pereira, en condutor RHZ 1-OL (3x 1 x240 mm 2 Al). Centro de transformación prefabricado Amenal II cunha potencia de 100 KVA relación de transformación de 20.000/400/230 V, 3L + 1P. Red de baixa tensión subterránea co orixe no cadro de BT do CT Amenal II, dunha lonxitude de 0,042 km e condutor XZ!-0,6/1 Kv. Concello do Pino. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117, do 17.06.2009) Omid Bascompte Etxandi
13/12/2011 | Administración LocalMunicipal
Val do Dubra
Modificación de ordenanzas fiscais

O Pleno da Corporación, na sesión de data 30 de novembro de 2011, aprobou, provisionalmente, a modificación das seguintes ordenanzas fiscais: – Ordenanza fiscal n.º 4, reguladora da taxa pola prestación do servizo de sumidoiros e depuración de augas residuais. – Ordenanza fiscal n.º 11, reguladora da taxa por subministración de auga. Segundo o previsto no art.49. b) da Lei 7/1985, estes acordos iniciais sométense a exposición pública por un prazo de trinta días, a contar dende a data de publicación do presente anuncio no Boletín Oficial da Provincia, durante o que os interesados poderán interpoñer reclamacións diante do Pleno. Val do Dubra, 1 de decembro de 2011. O alcalde Ramón Camilo Varela Mariño
13/12/2011 | Administración LocalMunicipal
Boimorto
Publicación definitiva modificación base nº 51 das bases de execución do orzamento municipal para o ano 2011

Publicado no BOP nº 178 de data 16/09/2011 para exposición pública anuncio de modificación da base nº 51 das bases de execución do orzamento municipal para o ano 2011, sen que fosen presentadas alegacións, faise pública a entrada en vigor de dita modificación con efectos retroactivos a 06/10/2011 cuxo texto íntegro se pode consultar nas oficinas deste Concello. Boimorto, 2 de decembro de 2011 A alcaldesa en funcións Asdo: Ana Ledo Fernández
13/12/2011 | Administración LocalMunicipal
Brión
Edicto baixa de oficio incrición indebida

Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruir expediente de baixa de oficio por inscrición indebida no Padron Municipal da persoa que se relaciona a continuación: D. CIPRIAN ALIN MANUEL MARINO RAMIREZ VERGER CUNI DNI: XXXXXXXXX ULTIMO DOMICILIO NO PADRON MUNICIPAL: PAZOS Nº 3-ONS Resultadando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación, o interesado no procedemento poida comparecer na oficina municipal do Concello de Brión, sita na praza do Concello nº 1-Brión, para coñecemento e constancia do contido íntegro do expediente que se indica e no seu caso formular as alegacións oportunas e xustificacións que estime oportunas ou interpor os recursos procedentes, advertindo que transcurrido dito prazo continuarase coa tramitación do expediente de baixa de oficio. Brión, 2 de decembro de 2011 O ALCALDE Asdo: José Luís García García
13/12/2011 | Administración LocalMunicipal
Teo
Aprobación definitiva expediente modificación de crédito 14/2011

Aprobación definitiva do expediente de modificación de crédito 14/2011, na modalidade de transferencia de crédito 09/2011 En cumprimento do artigo 169.1, por remisión do 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), ao non presentarse alegacións durante o prazo de exposición ao público, queda automaticamente elevado a definitivo o acordo plenario de data 27/10/2011, de aprobación do expediente de modificación de crédito n.º 14/2011, transferencia de crédito n.º 09/2011 por importe de 89.946,80 €. En cumprimento dos artigos 169.3 da citada Lei e 20.3 do Real decreto 500/1990, do 20 de abril, faise público o resumo por capítulos do estado de gastos e ingresos: ESTADO DE GASTOS ESTADO DE INGRESOS Contra o presente acordo, segundo artigo 171 do TRLRFL, os interesados poderán interpor directamente recurso contencioso-administrativo na forma e prazos establecidos na Lei 29/1998, do 13 de xullo, da xurisdicción contencioso-administrativa, se ben a interposición do mesmo non suspenderá por si sola a efectividade do acordo impugnado. Teo, 28 de novembro de 2011. O alcalde Martiño Noriega Sánchez
13/12/2011 | Administración LocalMunicipal
Mugardos
Proceso selectivo para elaboración lista de traballo temporal do Concello de Mugardos, categoría bibliotecaria/o arquiveira/o. Lista definitiva de admitidos/as e excluídos/as

O sr. Alcalde-Presidente, pola resolución da alcaldía núm.992/2011, de dous de decembro, resolveu aprobar a lista definitiva de admitidos/as e excluídos no proceso para elaboración da lista de traballo temporal do Concello de Mugardos, categoría biblitecaria/o-arquiveira/o, tal como figura deseguido: CAUSA EXCLUSIÓN: Non ter subsanado a documentación requerida durante o prazo habilitado ao efecto. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo. A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 2 de decembro de 2011 O ALCALDE, ASDO) XOSÉ FERNÁNDEZ BARCIA
13/12/2011 | Administración LocalMunicipal
Santa Comba
Texto capítulo ingresos orzamentos 2011

Orzamentos municipais 2011 Publicada a aprobación definitiva dos orzamentos municipais 2011 o pasado 1 de decembro, e non habéndose incorporado o resumo por capítulos do orzamento de ingresos, procédese á súa publicación. En Santa Comba, 07 de decembro de 2011.0 ALCALDE-PRESIDENTE Asdo.: Antonio M. Landeira Gallardo
13/12/2011 | Administración LocalMunicipal
Culleredo
Economía, Facenda, Réxime Interior
Conta xeral 2010

Formulada e rendida a conta xeral do Concello de Culleredo correspondente ao exercicio económico de 2010, e informada pola Comisión Especial de Contas, exponse ao público nas oficinas de Intervención- Tesourería do Concello durante 15 días hábiles, contados a partir do seguinte á inserción do presente edicto no Boletín Oficial da Provincia. Os interesados poden presentar por escrito as reclamacións, reparos ou observacións que consideren oportunos, durante o devandito prazo de exposición e oito días máis, de conformidade co disposto no artigo 212 e seguintes do Real decreto lexislativo 2/2004, polo que se aproba o texto refundido da Lei reguladora das facendas locais. Culleredo, 09 de decembro de 2011. O alcalde Julio Sacristán de Diego
13/12/2011 | Administración LocalMunicipal
Oleiros
Secretaría Xeral
Anuncio de baixas de oficio dos menores desde 51/2011 ata 90/2011

Por delegación de funcións a 1ª Teniente do Alcalde delegada de Interior, Doña Miren Koruko Pari Rigamonti, conforme o procedemento do artigo 72 do regulamento de Poboación e Demarcación Territorial das Entidades Locais, no Departamento de Estatística estanse intruindo os expedientes de baixas de oficio no Padrón Municipal de Habitantes de persoas menores de idade realacionadas na lista que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e do procedemento administrativo común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Departamento de Estatística, sito na Praza de Galicia, 1 (15173 Oleiros), para o seu coñecemento e constancia do contido integro do expediente que se indica e, no seu caso, formular as alegacións e xustificacións que se estimen oportunas o interponer os recursos procedentes. O que se notifica, para xeral coñecemento e ós efectos de continuar a tramitación dos expedientes de baixa no padrón municipal de habitantes, o 24 de novembro do dous mil once. O alcalde Por delegación de sinatura Decreto nº. 2486/2011 Miren Koruko Pari Rigamonti
13/12/2011 | Administración LocalMunicipal
Dumbría
Ficheiro de carácter persoal emprego

O pleno do Concello, en sesión extraordinaria de data 25 de novembro de 2011, aprobou, con carácter inicial, o Regulamento dos ficheiros de datos de carácter persoal de Axentes de promoción económica e de participantes en acción de promoción do emprego no Concello de Dumbría. De conformidade co establecido no artigo 49 da Lei 7/1985, de 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobado o dito regulamento, publicándose integramente no Boletín Oficial da Provincia, de conformidade co establecido no artigo 70.2 da citada lei, entrando en vigor unha vez teña transcorrido o prazo previsto no art.65.2 da Lei 7/1985. Dumbría, 25 de novembro de 2011 O ALCALDE, José Manuel Pequeño Castro.
13/12/2011 | Administración LocalMunicipal
Narón
Intervención
Aprobación de padróns de contribuíntes do servizo de axuda no fogar-libre concorrencia e dependencia do mes de setembro de 2011

A Xunta de Goberno Local, en sesión celebrada o día 10 de novembro de 2011, adoptou entre outros o acordo seguinte: 1.–Aprobar o padrón de contribuíntes pola prestación do servizo de axuda no fogar-libre concorrencia, correspondente ao mes de setembro do ano 2011: Que comenza por GARNI SAMOYLOVA, HERMESINDO e remata por BULAT BONNER, AINE, cun total de 43 usuarios atendidos, cun importe de 878,54 euros.2.–Aprobar o padrón de contribuíntes pola prestación do servizo de axuda no fogar-dependencia, correspondente ao mes de setembro do ano 2011: que comenza por CLAXTON VEGUER, ZULFIQAR e remata por VLAD CONSTANTIN ZALESKI MENGIBAR, M.ª GENEROSA, cun total de 105 usuarios atendidos, cun importe de 7.288,29 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 22 de novembro de 2011. O alcalde José Manuel Blanco Suárez
13/12/2011 | Administración LocalMunicipal
Oroso
Anuncio

Por resolución da Alcaldía do 21/11/2011, aprobouse inicialmente o cambio de sistema de actuación da área de reparto do solo urbano non consolidado do Plan xeral de ordenación municipal do Concello de Oroso AR sector núm.5 do sistema de compensación ao sistema de cooperación, onde o Concello de Oroso asume o impulso e desenvolvemento deste sector. En cumprimento do disposto no artigo 127 da Lei 9/2002, do 30 de setembro, de ordenación urbanística e protección do medio rural de Galicia, ábrese un trámite de información pública polo prazo de vinte días hábiles, mediante publicación de anuncios no Boletín Oficial da Provincia e no taboleiro de edictos da Casa Consistorial, con notificación individualizada aos propietarios afectados. O prazo de exposición pública entenderase aberto dende a primeira publicación ata o remate dos vinte días contados dende o derradeiro anuncio. A documentación do expediente atópase a dispor do público na Secretaría da Corporación. O presente anuncio servirá de notificación, nos termos establecidos nos artigos 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común para todos aqueles interesados directamente afectados que por resultar descoñecidos ou por ignorar o seu domicilio non poidan ser notificados persoalmente. Oroso, 30 de novembro de 2011. O alcalde Manuel Mirás Franqueira
13/12/2011 | Administración LocalMunicipal
Brión
Ampliación do prazo de xustificación de subvencións a centros educativos

Por esta Alcaldía, con data 30.11.2011, ditouse a seguinte resolución: 1.º) Modificar o parágrafo primeiro da base 11 das bases reguladoras da convocatoria de subvencións e axudas para proxectos e actividades educativas e culturais complementarias emprendidas polos centros educativos 2011, aprobadas por resolución desta Alcaldía do 05.09.2011 e publicadas no BOP do 16.09.2011. Lugar e prazo de xustificación, nos seguintes termos: unha vez realizada a actividade subvencionada, os beneficiarios disporán de prazo ata o día 30 de de-cembro de 2011 para a presentación da documentación xustificativa no Rexistro de entrada do Concello. O que se fai público para xeral coñecemento. Brión, 1 de decembro de 2011. O alcalde Asdo. José Luis García García
13/12/2011 | Administración LocalMunicipal
Brión
Ampliación do prazo de xustificación de subvencións culturais, deportivas i educativas

Por esta Alcaldía con data 30.11.2011, ditouse a seguinte resolución: 1.º) Modificar o parágrafo primeiro da base 11 das bases reguladoras da convocatoria de subvencións e axudas para actividades culturais, deportivas, educativas, de interese público e de promoción económica 2011, aprobadas por resolución desta Alcaldía do 05.09.2011 e publicadas no BOP do 16.09.2011. Lugar e prazo de xustificación, nos seguintes termos: unha vez realizada a actividade subvencionada, os beneficiarios disporán de prazo ata o día 30 de decembro de 2011 para a presentación da documentación xustificativa no Rexistro de entrada do Concello. O que se fai público para xeral coñecemento. Brión, 1 de decembro de 2011. O alcalde Asdo. José Luis García García
13/12/2011 | Administración LocalMunicipal
Mugardos
Creación e delegación da xestión e administración da sede electrónica do Concello de Mugardos

O Pleno da Corporación, en sesión ordinaria celebradada o día 25 de novembro de 2011 adoptou, entre outros, o acordo que de seguido se transcribe: O Pleno do Concello de Mugardos, visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e o Acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos; tendo en conta o informe emitido polo secretario da corporación en data 22.11.2011, obrante no expediente, así como o ditame da Comisión Informativa de Facenda, Patrimonio, Promoción Económca, Formación e Emprego, por unanimidade, e polo tanto, co quórum da maioría absoluta legal do número de membros da Corporación, art.47.2 letra h) da Lei 7/1985, aproba o seguinte 1. A creación da sede electrónica do concello de Mugardos, de titularidade municipal, cuxo enderezo electrónico de referencia será: <<sede. concellodemugardos. org>> configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia. Mugardos, 2 de decembro de 2011 O ALCALDE, ASDO) XOSÉ FERNÁNDEZ BARCIA
13/12/2011 | Administración LocalMunicipal
Oroso
Aprobación inicial do Regulamento da organización do acollemento civil no Concello de Oroso

O 24/11/2011 o Pleno do Concello aprobou inicialmente o Regulamento da organización do acollemento civil no Concello de Oroso Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, do 2 de abril, reguladora das bases do réxime local). Oroso, 1 de decembro de 2011. O alcalde Manuel Mirás Franqueira
31/03/2011 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 75/2011

Acordo do 14 de marzo de 2011, da Xefatura Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello da Laracha (expediente IN407A 75/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Hidroelectrica de Laracha S. I. Enderezo social: Nicaragua.10-3.° esq.15005 A Coruña Denominación: LMTA, CTI, RBT LAGARTEIRA Situación: concello da Laracha Características técnicas: LMTA a 15/20 kV, de 1.295 m de lonxitude, de 0,671 km, con orixe no apoio n.° 11 da LMT a CT Sanfoja (expte. IN407A 5/1998 e final no CT de intemperie proxectado, en condutor LA-56/54,5 mm 2. CT intemperie sobre apoio de formigón, cunha potencia de 50 KVA relación de transformación de 15.000-20.000/400-230 V. Reforzo de 0,977 Km da actual rede de baixa tensión con apoios de formigón HV e conductor RZ. Concello da Laracha. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 14 de marzo de 2011. Tristana Moraleja Gómez Xefa territorial da Coruña
31/03/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 515/2008

Resolución do 14 de marzo de 2011, do Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Cabanas (expediente IN407A 515/2008). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I L. M. T. S., C. T. C. A Painceira. Situación: concello de Cabanas. Características técnicas: Liña eléctrica de media tensión subterránea a 15/20 kV, de 1.265 m de lonxitude, en condutor RHZ1 de 95 mm 2 Al, coa orixe na L. M. T. A. existente no apoio n.° 10 derivada a C. T. Lavandeira e final no C. T. prefabricado compacto de manobra exterior de 400 kVA a instalar na Painceira. Concello de Cabanas. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 14 de marzo de 2011. Tristana Moraleja Gómez Xefa territorial da Coruña
31/03/2011 | Administración LocalMunicipal
Boiro
Licenza de apertura centro de ocio infantil

Tendo solicitado desta Alcaldía por DªYolanda Irene Reggani Saigi, en nome propio, licenza municipal para instalación de 2.2.1. CENTRO DE OCIO INFANTIL a situar no lugar de San Roque, 34-baixo, parroquia de Cespón, deste termo municipal, cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 24 de marzo de 2011 O alcalde, Xosé Deira Triñanes
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28580 Autopistas del Atlántico, SA (Oroso)

Andrés Muntaner Pedrosa, con DNI XXXXXXXXX, en representación de Autopistas del Atlántico Concesionaria Española S. A., con CIF A15020522, solicita de Augas de Galicia un caudal de 0,009 litros/segundo de augas procedente dun pozo artesán na peaxe da AP-9 en Sigüeiro, parroquia de Oroso (San Martiño), Concello de Oroso (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28580 As características do aproveitamento son: SOLICITANTE: Autopistas del Atlántico Conces. Española S. A., REPRESENTANTE: Ignacio Mariano Cataldi Mandado: 0,009 litros/segundo DESTINO: uso doméstico ORIXE: pozo artesán na peaxe de Oroso LUGAR: peaxe da AP-9 no PQ 55+202 PARROQUIA: Oroso (San Martiño) CONCELLO: Oroso (A Coruña) Solicita a legalización dun aproveitamento de augas procedentes dun pozo artesán para o abastecemento das instalacións da peaxe da AP-9 en Oroso. A instalación consta do pozo con dúas bombas centrífugas, sistema de cloración e conducións ata os edificios de peaxe e oficinas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oroso ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Gissela Adrian Costel Chuqui Gabor
31/03/2011 | Administración LocalMunicipal
Cerceda
Secretaría
Construcción e xestión do establecemento de cafetería do Parque Acuático.

1.-Obxecto: Construcción e xestión do establecemento de cafetería do Parque Acuático.2.-Canon anual do contrato: 3.000 euros.2. bis.-Valor estimado do contrato: 299.193 euros 3.-Aplicación orzamentaria:---- 4.-Prazo de execución do contrato: 15 anos sen posibilidade de prórroga. 5.-Solvencia económico-finaciera e técnica: Deberá acreditarse coa documentación relacionada na cláusula 10.1. g do prego.6.-Forma e medio de consulta a lugar de presentación: Consulta: Concello de Cerceda, luns a venres, de 9 a 14 horas e no perfil do contratante do Concello de Cerceda. Presentación: Rexistro de entrada do Concello de Cerceda, sito en Avda. O Mesón, 21.15185 Cerceda ( A Coruña). Horario do rexistro: de luns a venres de 9 a 14 horas. Prazo de presentación de proposicións: 15 días naturais a partir do seguinte ao da publicación no BOP.7.-Garantía definitiva: 14.959,56 euros 8.-Taxas do contrato: Bastanteo de poderes: 10 €. 9.-Revisión de canon: Indice de referencia o IPC nacional ( cláusula 4 do Prego) Cerceda, 28 de marzo de 2011. O Alcalde-Presidente, José García Liñares.
31/03/2011 | Administración LocalMunicipal
Arteixo
Secretaría Xeral
Aprobación provisional do padrón de solicitantes de postos no feirón municipal de Arteixo

Ref.: SIR/emsv 11 Na Xunta de Goberno Local do nove de marzo de dous mil once acordouse a aprobación provisional do padrón de solicitantes de postos no Feirón Municipal, establecéndose un prazo de 30 días dende a súa publicación no BOP para información pública e audiencia dos interesados. Este padrón, unha vez resoltos os recursos e os cambios pertinentes, elevarase a definitivo e non se admitirán novas solicitudes, dende a data de aprobación definitiva do padrón ata que estea aprobada unha nova ordenanza reguladora ou se esgoten os candidatos de dito padrón. Por delegación, Decreto de alcaldía 2363/2008 Justo Vicente Boisset Maymus Concellaría de cultura, turismo, festas e feiras Arteixo, 23 de marzo de 2011
31/03/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento de xurado

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO, correspondente ó expediente de expropiación forzosa instruído para o termo municipal de CABANAS, con mor das obras do Proxecto AC/00/65.1 “NOVA ESTRADA DE CONEXION DA AC-141 COA N-651 E A A-9 EN VILAR DO COLO”, o cal terá lugar o 12 DE ABRIL DE 2011, DE 9.30 A 10.30 HORAS. Ós propietarios dos terreos que figuran na relación que se adxunta.0 pagamento efectuarase na Casa Consistorial do CONCELLO DE CABANAS polo pagador deste Servizo e en presenza do representante da Administración e do alcalde e secretario do devandito Concello. O que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo. ANTONIO N. LÓPEZ GRUEIRO INFORME DE FINCAS OBRA: NOVA ESTRADA DE CONEXION DA AC-141 COA N-651 E A A-9 EN VILAR DO COLO TERMO MUNICIPAL: CABANAS CLAVE DA OBRA: AC/00/65.1
31/03/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 314/2010

Resolución do 14 de marzo de 2011, do Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 314/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento C. T. polígono Elviña, n.° 3. Situación: concello da Coruña. Características técnicas: Recuamento liña eléctrica de media tensión subterránea a 15/20 kV, de 66 m de lonxitude, en condutor RHZ1 de 240 mm 2 Al, coa orixe e final na L. M. T. S. existente entre a subestación da Grela e o C. T. Elviña, 20, pasando polo novo C. T. recuado tipo subterráneo en zona axardinada da r/Daniela Abigail Verhoef Beriguistain, de 400 kVA. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 14 de marzo de 2011. Tristana Moraleja Gómez Xefa territorial da Coruña